open-index/open-wikipedia-markdown huggingface dataset:
ჰურონის ტბა

**ჰურონის ტბა** () — ტბა აშშ-ისა და კანადის საზღვარზე. შედის დიდი ტბების შემადგენლობაში. მის სანაპიროზეა გაშენებული კანადის პროვინცია ონტარიო და აშშ-ის შტატი მიჩიგანი. ჰურონის ტბა მაკინაკის სრუტის მეშვეობით უკავშირდება მიჩიგანის ტბას. 

ჰურონის ტბის ფართობი შეადგენს 59,588 კმ². მაქსიმალური სიღრმე 229 მ. ტბაში მდებარეობს კუნძული მანიტულინი, რომელიც ფართობის მხრივ, მსოფლიოში უდიდესია ტბაში მდებარე კუნძულებს შორის. ჰურონის ტბის გარშემო მდებარეობს მრავალი ქალაქი. სწორედ ამის გამო, ამ ტბის ირგვლივ დიდი ეკოლოგიური პრობლემებია შექმნილი. 1913 წელს ჰურონის ტბასთან მოხდა უდიდესი შტორმი, რომელსაც 235 ადამიანის სიცოცხლე  შეეწირა.

## იხილეთ აგრეთვე 
* მსოფლიოს უდიდესი ტბების სია

## რესურსები ინტერნეტში 
კატეგორია:კანადის ტბები
კატეგორია:აშშ-ის ტბები
კატეგორია:დიდი ტბები
კატეგორია:ტბები ანბანის მიხედვით
სენგოკუს პერიოდი

[მინი|[კავანაკაჯიმას ბრძოლა (1561).]]
**სენგოკუს პერიოდი** (, *სენგოკუ ძიძაი* — „მეომარი  პროვინციების ეპოქა“, (სახელწოდება შეიცავს ბმულს ჩინეთში მეომარი სამეფოების პერიოდისადმი) — იაპონიის ისტორიის პერიოდი XV საუკუნის მეორე  ნახევრიდან  XVII საუკუნის დაწყებამდე. ეს პერიოდი დაიწყო ასიკაგას  დინასტიის სიოგუნების მიერ ძალაუფლების დაკარგვის მომენტიდან, რამაც  გამოიწვია სახელმწიფო მმართველობის დეცენტრალიზაცია და დასრულდა ტოკუგავას  სიოგუნარის ჩამოყალიბებით  (1603 წელი). 

პერიოდის ნიშნები არიან  სიოგუნის მიერ პოლიტიკური ძალაუფლებისა და ავტორიტეტის დაკარგვა  პოლიტიკურად აქტიური ბუსის თვალებში, რეგიონალური ავტონომიების შექმნა, და  როგორც შედეგი, სხვადასხვა ინტენსიურობის „ომი ყველასი ყველას  წინააღმდეგ“. უფრო დიდი და ძლევამოსილი სამურაული კლანები (ბუკე)  ცდილობდნენ გაეძლიერებინათ საკუთარი სამთავროები. უფრო მცირე სამთავროების  შთანთქვით. ამის შედეგად დიდი კლანები უფრო ძლევამოსილნი ხდებოდნენ, ხოლო  მცირენი - უფრო სუსტებოდნენ და ხშირად სულაც ქრებოდნენ. იმ დროის მრავალმა  აზნაურმა ინტრიგებისა და ღალატის შედეგად ასევე შესძლეს საკუთარი კლანების  დაფუძნება და იაპონიაში საკუთარი ძალაუფლების დამყარება. ამგვარ მთავრებს  "სენგოკუ დაიმეს"  (მეომარი თავადები) უწოდებდნენ.

## პერიოდის ცნობილი პიროვნებები 
*იძუმო ნო ოკუნი

### დაიმე 
*ოდა ნობუნაგა
*ტოიოტომი ჰიდეიოსი
*ტოკუგავა იეიასუ

## იხილეთ აგრეთვე 
*იაპონიის ისტორია

## ლიტერატურა 
*
*
* Jansen, Marius B. (2000). *The Making of Modern Japan*. Cambridge: Harvard University Press. ISBN 0674003349/ISBN 9780674003347. 
*

## რესურსებ ინტერნეტში 
*  იაპონიის ისტორიის გვერდი
*  იაპონიის სამოქალაქო ომები
*  მეომარი დაიმების სია

## სქოლიო 
კატეგორია:იაპონიის ისტორია
კოიბის ეროვნული პარკი

**კოიბის ეროვნული პარკი** () — იუნესკოს მსოფლიო მემკვიდრეობის ძეგლი პანამაში.  მდებარეობს პანამის წყნაროკეანურ სანაპიროზე, კუნძულ კოიბაზე, მიეკუთვნება ვერაგუასის პროვინციას. მისი ფართობია 50.3 კმ².  

იუნესკოს ბუნების ობიექტი გახდა 2005 წელს, ხოლო ეროვნული პარკის  სტატუსი მიიღო 1992 წელს. 

## იხილეთ აგრეთვე
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Coiba National Park
*Video of Diving in Coiba

კატეგორია:მსოფლიო მემკვიდრეობის ძეგლები პანამაში
კატეგორია:პანამის ეროვნული პარკები
კატეგორია:კუნძულები ანბანის მიხედვით
ფარადეის ინდუქციის კანონი

ფიზიკაში **ფარადეის ინდუქციის კანონი** არის ელექტროდინამიკის საბაზისო კანონი, რომელიც განსაზღვრავს კავშირს ცვლად მაგნიტურ ველსა და მის მიერ გენერირებულ ელექტრულ ველს შორის. ფარადეის კანონის მიხედვით:

 *რაიმე ჩაკეტილ კონტურში გენერირებული ელექტრომამოძრავებელი ძალა ტოლია ამ კონტურის გამჭოლი მაგნიტური ნაკადის ცვლილების სისწრაფისა*. 

## ისტორია
ელექტრომაგნიტური ინდუქციის მოვლენა დამოუკიდებლად აღმოაჩინეს მაიკლ ფარადეიმ და ჯოზეფ ჰენრიმ 1831 წელს, თუმცა ფარადეი იყო პირველი, რომელმაც მისი ექსპერიმენტების შედეგები გამოაქვეყნა განავრცო რა ფარადეის შრომები, ჯეიმზ კლერკ მაქსველმა ეს კანონი რაოდენობრივას შემდეგნაირად ჩამოაყალიბა:

: |\mathcal{E}| = \left|{{d\Phi_B} \over dt}\right|.

სადაც:
:|\mathcal{E}| არის ელექტრომამოძრავებელი ძალა ვოლტებში
:&Phi;B არის მაგნიტური ნაკადი რომელიც განჭოლავს კონტურს ვებერებში.

## მაქსველ-ფარადეის განტოლება
ფარადეის კანონის დიფერენციალურ ფორმას, რომელსაც ხშირად მაქსველ-ფარადეის განტოლებას უწოდებენ აქვს სახე:

:\nabla \times \mathbf{E}( \mathbf{r},\ t) = -\frac{\partial \mathbf{B}( \mathbf{r},\ t)} {\partial t}

სადაც:
:\nabla\times არის როტორი
:**E** არის ელექტრული ველის დაძაბულობა
:**B** არის მაგნიტური ველის ინდუქცია

მაქსველ-ფარადეის განტოლება წარმოადგენს მაქსველის განტოლებებიდან ერთ-ერთს.

## იხილეთ აგრეთვე
* მაქსველის განტოლებები
* მაგნიტური ველი
* ლორენცის ძალა

## სქოლიო 
კატეგორია:ფიზიკის კანონები
ვოლტი

**ვოლტი** (აღნიშვნა: '***, ***') — ელექტრომამოძრავებელი ძალისა და ძაბვის საზომი (წარმოებული) ერთეული ერთეულთა საერთაშორისო სისტემაში. ამ ერთეულს სახელი ეწოდა იტალიელი ფიზიკოსის ალესანდრო ვოლტას პატივსაცემად, (1745–1827), რომელმაც გამოიგონა ვოლტას სვეტი, თანამედროვე ქიმიური ბატარეის ერთ-ერთი პირველი პროტოტიპი. 

## განმარტება 
:\mbox{V} = \dfrac{\mbox{W}}{\mbox{A}} = \dfrac{\mbox{J}}{\mbox{A} \cdot \mbox{s}} = \dfrac{\mbox{N} \cdot \mbox{m} }{\mbox{A} \cdot \mbox{s}} = \dfrac{\mbox{kg} \cdot \mbox{m}^2}{\mbox{A} \cdot \mbox{s}^{3}} = \dfrac{\mbox{kg} \cdot \mbox{m}^2}{\mbox{C} \cdot \mbox{s}^2} = \dfrac{\mbox{N} \cdot \mbox{m}} {\mbox{C}} = \dfrac{\mbox{J}}{\mbox{C}}

## ძაბვის ტიპური მნიშვნელობები 
[thumb|250px| [მულტიმეტრი არის ხელსაწყო, რომლის მეშვეობითაც შეიძლება ძაბვის გაზომვა ორ წერტილს შორის.]]

150px|thumb|1.5&nbsp;ვ ძაბვის ბატარეები

ძაბვის ტიპური მნიშვნელობები:
* ნერვული უჯრედი:  75&nbsp;მიკროვ
* ქიმიური ბატარეა: 1-5 ვ
* მაღალი ძაბვის გადამცემი ხაზები: 110&nbsp;კვ
* ელვა: ცვალებადია, მაგრამ ხშირად 100&nbsp;მეგავ აღწევს.

## იხილეთ აგრეთვე 
* სტატვოლტი.
* ძაბვა
* ელექტრომამოძრავებელი ძალა
* SI სისტემა

## რესურსები ინტერნეტში
*The International System of Units (SI)

## სქოლიო 
კატეგორია:ელექტროდინამიკა
კატეგორია:სი სისტემის წარმოებული ერთეულები
მართლმადიდებელ წმინდანთა ტიტულები

[მინი|290პქ||წმინდანები, რომლებიც ხატზე განლაგებულნი არიან ტიტულების მიხედვით ([ხატი *«მეორედ მოსვლა»,* საბერძნეთი, დაახლ. 1700)]]
[მინი|290პქ||წმინდანები, რომლებიც განლაგებულნი არიან ცაში ტიტულების მიხედვით (ხატი*«[საშინელი სამსჯავრო»,* პოლონეთი , XVII ს.)]]
**მართლმადიდებელ წმინდანთა ტიტულები** —  კატეგორიები, რომლებზეც კანონიზაციისას მართლმადიდებლობა ყოფს წმინდანებს თავისი ტიტულის მიხედვით.

## ტიტულები 
## იხილეთ აგრეთვე
* ანგელოზი
* წმინდანი

## რესურსები ინტერნეტში
* წმინდანების კლასიფიკაცია

კატეგორია:მართლმადიდებლობა
პასატები

right|thumb|300px|დასავლეთის ქარები (ლურჯი), ჩრდილოეთის პასატები (ყვითელი) და სამხრეთის პასატები (ყავისფერი)

**პასატები**  — მუდმივი ქარები, რომლებიც ორივე ნახევარსფეროს ტროპიკული სარტყლიდან ქრის ეკვატორის მიმართულებით. დედამიწის ზედაპირთან ხახუნის შედეგად ჩრდილოეთ ნახევარსფეროში გარდაიქმნება ჩრდილო-აღმოსავლეთის, ხოლო სამხრეთ ნახევარსფეროში სამხრეთ-აღმოსავლეთის ქარებად.
ჩრდილოეთ და სამხრეთ ნახევარსფეროებში 30°-იანი განედების მაღალი წნევის არეებიდან ეკვატორისკენ ქრის, სადაც დაბალი წნევაა.

## სქოლიო 
კატეგორია:ქარი
ევროპის XVII გუნდური ჩემპიონატი ჭადრაკში ვაჟთა შორის

21 - 30 ოქტომბერი 2009 ნოვი სადი სერბეთი.

ნოვი სადში ევროპას ახალი ჩემპიონი მოევლინა, ეს აზერბაიჯანის გუნდი იყო. ჩვენს მეზობლებს საკმაოდ მაღალრეიტინგიანი მოჭადრაკეებით დაკომპლექტებული გუნდი ჰყავდათ, რომელსაც თემურ რაჯაბოვი ედგა სათავეში. აზერბაიჯანელებმა მხოლოდ ერთი მატჩი წააგეს (სომხებთნ), ერთიც ფრედ ითამაშეს (რუსებთან) და დამსახურებულად მოიგეს ჩემპიონატი. რუსებს მართლია მატჩი არ წაუგიათ, მაგრამ ოთხი შეხვედრა ფრედ დაამთვრეს, ხოლო სომხებმა ორ შეხვედრაში განიცადეს მარცხი. პირველ ტურში მარცხმა (შვეიცარიელებთან) და მესამე ტურში ფრემ (ნორვეგიელებთნ) საშუალება არ მისცა უკრაინელებს მესამე ადგილზე მაღლა ასულიყვნენ.

სამწუხაროდ თავის შესაძლებლობებზე სუსტად გამოვიდნენ ქართველები. სულ ოთხი მოგება, სამაგიეროდ სამი მარცხი და საბოლოო XIII ადგილი.

**ტექნიკური  შედეგები**
*1. - 15 ქულა
*2. - 14 ქულა
*3. - 13 ქულა
*4. - 13 ქულა
*5. - 12 ქულა
*6. - 12 ქულა
*7. - 12ქულა
*8. - 11 ქულა
*9. - 11 ქულა
*10. - 11 ქულა
*11 ქულა
11.,
*10 ქულა
12., 13., 14., 15.,
*9 ქულა
16., 17., 18., 19., 20., 21., 22. , 23., 24.,
*8 ქულა
25.-2, 26., 27., 28.,
*7 ქულა
29. , 30., 31., 32.,
*6 ქულა
33., 34., 35.,
*5 ქულა
36.,
*2 ქულა
38.,
*1 ქულა
39..

**ჩემპიონის  შემადგენლობა**

თემურ რაჯაბოვი 4,5 (+1=7-1), იუგარ გასიმოვი 6,5 (+4=5-0), კადირ გუსეინოვი 1,5 (+1=1-3), შახრიარ მამედიაროვი 6,5 (+4=5-0), რაუფ მამედოვი 3 (+4=2-2).

**დაფებზე  საუკეთესონი**

! style="background: #ddffdd;"|დაფა
! s! style="background: #ddffdd;"|მოჭადრაკე
! s! style="background: #ddffdd;"|ქვეყანა
! s! style="background: #ddffdd;"|ქ
! s! style="background: #ddffdd;"|პ
! s! style="background: #ddffdd;"|%
|----
|1
|პაველ ელიანოვი
|
|6
|8
|75,0
|-----
|2
|ალექსანდრ მოროზევიჩი
|
|5,5
|6
|75,0
|----
|3
|გაბრიელ სარგისიანი
|
|5,5
|8
|68,8
|---
|4
|შახრიარ მამედიაროვი
|
|6,5
|9
|72,2
|----
|სათ
|მატეი სებენიკი
|
|5,5
|7
|78,6
|----
|}

კატეგორია:ევროპის გუნდური ჩემპიონატი ჭადრაკში ვაჟთა შორის
მარჯ სიმფსონი

**მერჯერი „მარჯ“ სიმფსონი** () — ანიმაციური სერიალ „სიმფსონების“ ერთ-ერთი მთავარი პერსონაჟი, ჰომერ სიმფსონის მეუღლე.

როგორც წესი, მარჯი ატარებს ღია სალათისფერ კაბას, წითელ ფეხსაცმელს, კისერზე - ხელოვნური მარგალიტების ყელსაკიდს (ფერები განსხვავდება). მისი დამახასიათებელი ნიშანია ლურჯი ფერის თმები, ხოლო ვარცხნილობა ძალიან მაღალი აქვს, რაზეც დიდი რაოდენობა ლაქს ხარჯავს. ზოგჯერ იგი თმაში სხვადასხვა ნივთსაც ინახავს.

მარჯი დაახლოებით 40 წლისაა. იგი დიასახლისია. დიდ დროს უთმობს შვილებზე ზრუნვას. ის განასახიერებს 50-იანი წლების ამერიკელი დიასახლისების სტერეოტიპს. მთელ ოჯახში ის ერთადერთი წევრია, რომელიც ეკლესიაში კვირაობით ნებაყოფლობით დადის. პასუხისმგებელია ოჯახურ ფინანსებზე - ხოლმე კვირაში საკვებზე მხოლოდ 12 დოლარს ხარჯავს. მარჯი შესანიშნავი მზარეულიც არის, განსაკუთრებით ცნობილი თავისი ღორის ხორცის კერძებით და ზეფირით.

## რესურსები ინტერნეტში 
* 

კატეგორია:სიმფსონების პერსონაჟები
საქართველოს საფეხბურთო თასი 1993-1994

**საქართველოს თასი 1993-94** — საქართველოს თასის მეოთხე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში რუსთავის „მეტალურგი“ დაამარცხა, ანგარიშით 1–0.

## შედეგები 
### პირველი შესარჩევი რაუნდი 
|}

### მეორე შესარჩევი რაუნდი 
|}

### მეთექვსმეტედფინალი 
|}

### მერვედფინალი 
|}

### მეოთხედფინალი 
|}

### ნახევარფინალი 
|}

### ფინალი 
## იხილეთ აგრეთვე 
* უმაღლესი ლიგა 1993-1994

## პერიოდიკა 
* 

## რესურსები ინტერნეტში 
* The Rec.Sport.Soccer Statistics Foundation.

კატეგორია:საქართველოს საფეხბურთო თასი
წითელი და შავი

**„წითელი და შავი“** () — ისტორიული და ფსიქოლოგიური რომანი. მისი ავტორია სტენდალი. გამოქვეყნდა 1830 წლის ნოემბერში. ნაწარმოებში აღწერილია პროვინციელი, ახალგაზრდა ბიჭის მცდელობას სოციალურად ამაღლდეს თავის პლებურ წარმომავლობაზე საკუთარი ნიჭითა და შრომით.

რომანის სრული სათაურია *„წითელი და შავი: მე-19 საუკუნის ქრონიკები“*, რაც მის ორმხრივ ლიტერატურულ დანიშნულებაზე მიუთითებს: პირველი, ესაა რომანტიკული პროტაგონისტის ფსიქოლოგიურ პორტრეტის ასახვა, ხოლო მეორე:  ანალიტიკური, სოციალური სატირის წარმოდგენა ფრანგულ საზოგადოებაზე ბურბონების რესტავრაციის პერიოდში (1814-30.)

რომანის სათაური ასახავს საეროსა (წითელი) და სასულიერო (შავი) ინტერესებს შორის მერყეობას პროტაგონისტში. თუმცა, ასევე შესაძლებელია, რომ სათაური მიემართებოდეს იმ დროს პოპულარულ ბანქოს თამაშს "rouge et noir", რომელიც ლაიტმოტივად გასდევს ნაწარმოების სიუჟეტს, რომელშიც პროტაგონისტის ბედს შემთხვევითობა და იღბალი განსაზღვრავს. 

## რესურსები ინტერნეტში 
* წითელი და შავი, სრული აუდიო ვერსია .

## სქოლიო
კატეგორია:სტენდალის რომანები
კატეგორია:ფსიქოლოგიური რომანები
კატეგორია:XIX საუკუნის რომანები
კატეგორია:ფრანგული რომანები
ჰომერ სიმფსონი

**ჰომერ ჯეი სიმფსონი** () — ანიმაციური სერიალ „სიმფსონების“ ერთ-ერთი მთავარი პერსონაჟი. ჰომერი ქალაქ სპრინგფილდის ატომური ელექტროსადგურის უსაფრთხოების დაცვის ერთ-ერთი თანამშრომელია. იგი მუშაობს სექტორში 7G და წელიწადში 25.000 აშშ დოლარის შემოსავალი აქვს. მიუხედავად ამისა, ის ყველანაირად ცდილობს, გაიპაროს სამსახურიდან, რათა ლუდი ადგილობრივ ბარში, „მოს ტავერნაში“ დალიოს. ჰომერი ზედმეტად მსუქანია. მას უყვარს ცოლი და შვილები, თუმცა საკუთარი უმცროსი გოგონას სახელიც ავიწყდება. სიმაღლე 183 სანტიმეტრია. ზოდიაქოთი ჰომერი კუროა.

ჰომერის ჩაცმულობა უბრალოა - როგორც წესი, მას აცვია თეთრი პერანგი და ლურჯი შარვალი, სამსახურში ჰალსტუხს ატარებს, საღამოს ხოლმე ნარინჯისფერ ხალათს და შინაურ ფლოსტებს დათვის თათების სტილში. ღამით აცვია ლურჯი პიჟამა. ეპიზოდში *She of Little Faith* ნაჩვენებია, რომ ჰომერი თვალებზე ლინზებზაც ატარებს.

პერსონაჟის ავტორია მეტ გრენინგი. თავდაპირველად იგი გამოიყენებოდა ტრეისი ულმანის შოუში. სახელი მან შეიძინა გრენინგის მამის პატივსაცემად. მაგრამ ავტორი ხაზს უსვამს, რომ სახელის გარდა მათ საერთო არაფერი აქვთ. 1987 წლის 19 აპრილს ჰომერი პირველად გამოჩნდა მოკლემეტრაჟიან ფილმში  *Good Night*.

ჰომერ სიმფსონის ცნობილ ფრაზებს შორის არის დენ კასტელანეტას, მისი გამხმოვანებლის მიერ მოფიქრებული სახასიათო „D'oh!“. 2001 წელს ეს სიტყვა შეტანილი იქნა ინგლისური ენის ოქსფორდის ლექსიკონშიც.

მეტ გრენინგის თქმით, ჰომერის ანალოგია სერიალ „ფუტურამას“ გმირი ბენდერი. მათი იდენტურობის აღწერისას გრენინგმა აღნიშნა, რომ ორივე აბსოლუტურად უმანკოა და ორივეს სურს ის, რაც აკლიათ.

## რესურსები ინტერნეტში 
* 

კატეგორია:სიმფსონების პერსონაჟები
ლაური ილონენი

**ლაური ილონენი** ( დ. 23 აპრილი, 1979, ჰელსინკი) — ფინელი მომღერალი, რომელიც აქტიურად მოღვაწეობს ჯგუფში რასმუსი.

## ბიოგრაფია 
ლაური ილონენი დაიბადა ფინეთში, ქალაქ ჰელსინკიში. მას ბავშვობიდანვე ჰქონდა მუსიკალური ნიჭი. 5 წლის ასაკში ის შეიყვანეს პიანინოს სექციაში, მაგრამ, როგორც თვითონ ამბობს, მას არასოდეს მოსწონდა პიანინოზე დაკვრა, 1993 წელს როდესაც იგი იყო 15 წლის, გაუჩნდა იდეა, თავის თანაკლასელებთან ერთად შეექმნა როკ ჯგუფი, ამ დროისათვის მან უკვე აითვისა პიანინო, იცოდა გიტარაზე და დასარტყამებზე დაკვრა. ლაურიმ მთავარი წვლილი შეიტანა ჯგუფის ჩამოყალიბებაში.

## სოლო კარიერა 
ლაური ილონენი უმეტეს ნაწილს ჯგუფთან ატარებს, მაგრამ მისი სოლო კარიერაც საკმაოდ წარმატებულია. 2004 მან წელს ვილე ვალოსთან და აპოკალიპტიკასთან შექმნა ჰიტი „Bittersweet„. 2005 წელს მან კვლავ აპოკალიპტიკასთან ჩაწერა „Life Burns“, 2009 წელს კი — ჯგუფ Nightwish-ის ამჟამინდელ სოლისტთან ანეტე ოლზონთან „October & Aprill“.

## New World 
2011 წლის მარტში ლაურიმ გამოუშვა თავისი პირველი სადებიუტო ალბომი *New World*'. ალბომმა წამყვანი პოზიციები დაიკავა სკანდინავიურ ჩატებში და გალიდერდა ფინეთში. ალბომში შესულია 9 სიმღერა, მათგან კი ყველაზე ცნობილი გახდა „Heavy“, რომელმაც პოპულარობით ალბომს გადააჭარბა.

## პირადი ცხოვრება 
ლაური ილონენს ჰყავს დედა ლიზა, მამა მატი, და ჰანა. მას აგრეთვე ჰყავს შვილი ჯგუფ PMMP სოლისტთან პაულა ვასალასთან.

## რესურსები ინტერნეტში 
* ლაურის სოლო პროექტის ოფიციალური საიტი
* The Rasmus-ის ოფიციალური საიტი
* 

კატეგორია:ფინელი მომღერლები
კატეგორია:დაბადებული 1979
კატეგორია:დაბადებული 23 აპრილი
კატეგორია:ცოცხალი ადამიანები
წყლის წრებრუნვა

**წყლის წრებრუნვა** — დედამიწის ბიოსფეროში წყლის ციკლური მიმოქცევის პროცესი.

დედამიწაზე წყლის ბრუნვა სამ ძირითად ნაწილად იყოფა: ოკეანურად, შიდა კონტინენტურად და კონტინენტურ-ოკეანურად. ყოველდღიურად დედამიწაზე 577 ათასი კუბური კმ. წყალი „გადაადგილდება“. აქედან ძირითადი ნაწილი (80%) ოკეანეების ზედაპირზე „მოძრაობს“ (ორთქლდება და ნალექის სახით უკანვე უბრუნდება მას). აორთქლებული წყლის ნაწილი (119 ათასი კუბ. კმ.) ქარს კონტინენტებზე გადააქვს. მისი უდიდესი ნაწილი მდინარეების მეშვეობით კვლავ უბრუნდება ოკეანეებს, ხოლო მცირე ნაწილი ჩაედინება ისეთ წყალსატევებში, რომლებსაც მსოფლიო ოკეანესთან კავშირი არ გააჩნია.

## რესურსები ინტერნეტში
* წყლის წრებრუნვა,აშშ-ის გეოლოგიური მიმოხილვა  , 
* წყლის წრებრუნვა, from ''Dr. Art's Guide to the Planet''.
* წყლის წრებრუნვის სლაიდ-შოუ
* Will the wet get wetter and the dry drier? - Climate research summary from

კატეგორია:ჰიდროლოგია
კატეგორია:წყალი
ევროპის საფეხბურთო ჩემპიონატი 2012: კვალიფიკაცია

**ევროპის საფეხბურთო ჩემპიონატის კვალიფიკაცია 2012** — ჩატარდა 2010 - 2011 წლებში და გაირკვა ევრო 2012-ის მონაწილე ქვეყნები. ტურნირის კენჭისყრა გაიმართა 2010 წლის 7 თებერვალს ვარშავაში.

შესარჩევ ტურნირში უეფას 53 წევრიდან მონაწილეობა მიიღო 51-მა ქვეყანამ. პოლონეთი და უკრაინა ავტომატურად იყვნენ კვალიფიცირებულები ევრო 2012-ზე, როგორც მასპინძელი ქვეყნები. ყველა ნაკრები განაწილდა 9 ჯგუფში:6 ჯგუფში 6 გუნდი და 3 ჯგუფში 5 გუნდი. ცხრა პირველ ადგილზე გასული გუნდი და ერთი საუკეთესო მეორეასდგილოსანი ავტომატურად მოხვდნენ ფინალურ ეტაპზე, ხოლო დარჩენილმა 8 მეორეადგილოსანმა პლეი-ოფის შედეგად გაარკვია გამარჯვებული.

უეფას განცხადებით იმის გამო, რომ ზოგიერთ ქვეყანას დაძაბული ურთიერთობები აქვს ერთმანეთთან ისინი ერთ ჯგუფში არ მოხვდებოდნენ. ასეთებია სომხეთი და აზერბაიჯანი (მთიანი ყარაბაღიის კონფლიქტის გამო) და რუსეთი და საქართველო (რუსეთის მიერ საქართველოს ორი ტერიტორიის ოკუპაციის გამო).

#### ჯგუფი A
#### ჯგუფი B
#### ჯგუფი C
#### ჯგუფი D
#### ჯგუფი E
#### ჯგუფი F
#### ჯგუფი G
#### ჯგუფი H
#### ჯგუფი I
### მეორე ადგილზე გასული გუნდები
## კვალიფიცირებული ნაკრებები
## სქოლიო
## რესურსები ინტერნეტში 
**ევრო 2012-ის საკვალიფიკაციო კენჭისყრა* UEFA.com-ზე

კვალიფიკაცია
ზემო ტბა

thumb|right|250px|დიდი ტბების რუკა; მუქად გამოყოფილია ზემო ტბა
**ზემო ტბა** () — ტბა ჩრდილოეთ ამერიკაში, ერთ-ერთი დიდ ტბებს შორის. ზემო ტბის სანაპიროზე გაშენებულია კანადის პროვინცია ონტარიო და აშშ-ის შტატები: მინესოტა, უისკონსინი და მიჩიგანი. ტბის ფართობი შეადგენს 82,7 ათას. კმ²-ს. ამ მაჩვენებლით მას მსოფლიოში მე-2 ადგილი უკავია. ტბის მაქსიმალური სიღრმე შეადგენს 408 მეტრს. 

ტბის სიახლოვეს, კანადაში აღმოჩენილია ერთ-ერთი ძველი კლდის მხატვრობის ნიმუშები. არქეოლოგიური გათხრების  შედეგად დადგენილია, რომ ამ ტერიტორიაზე ადამიანი უძველესი დროიდან სახლობდა.

## იხილეთ აგრეთვე 
* მსოფლიოს უდიდესი ტბების სია

## რესურსები ინტერნეტში 
* International Lake Superior Board of Control 
* EPA's Great Lakes Atlas
* EPA's Great Lakes Atlas Factsheet #1
* Great Lakes Coast Watch 
* Parks Canada Lake Superior 
* Minnesota Sea Grant - Lake Superior Page 
* Lake Superior Bathymetry 

კატეგორია:კანადის ტბები
კატეგორია:აშშ-ის ტბები
კატეგორია:დიდი ტბები
კატეგორია:ტბები ანბანის მიხედვით
ბიო-სავარის კანონი

**ბიო-სავარის კანონი** — ფიზიკური კანონი პირდაპირი ელექტრული დენით წარმოქმნილი მაგნიტური ველის ინდუქციური ვექტორის დასადგენად. შეიქმნა ექსპერიმენტულად ბიოსა და სავარის მიერ, ხოლო ზოგადად ჩამოყალიბებულ იქნა ლაპლასის მიერ.

ვექტორული ველი **B** დამოკიდებულია ელექტრული დენის სიდიდეზე, მიმართულებაზე, სიგრძეზე და ასევე ფუნდამენტურ ფიზიკურ მუდმივაზე, რომელსაც მაგნიტური მუდმივა ეწოდება.

## ფორმულირება
ბიო-სავარის კანონი გამოიყენება სტაციონატული დენის მიერ  გენერირებული მაგნიტური ველის გამოსათვლელად. SI სისტემაში ამ კანონს აქვს სახე

: \mathbf{B} = \int\frac{\mu_0}{4\pi} \frac{I d\mathbf{l} \times \mathbf{\hat r}}{|r|^2},
ან, ექვივალენტურად,
: \mathbf{B} = \int\frac{\mu_0}{4\pi} \frac{I d\mathbf{l} \times \mathbf{r}}{|r|^3},

სადაც
:***I*** არის დენი,
:*d***l** არის ვექტორი, რომლის მიმართულება ემთხვევა დენის ლოკალურ მიმართულებას. 
:**B** არის მაგნიტური ველის ინდუქცია
:*μ*0 არის მაგნიტური მუდმივა,
:\scriptstyle{\hat{\mathbf{r}}} არის წანაცვლების ერთეულოვანი ვექტორი, რომელიც მიმართულია დენის ელემენტიდან იმ წერტილისკენ, სადაც ხდება დენის მნიშვნელობის გამოთვლა, და
:\scriptstyle{\mathbf{r}=r\hat{\mathbf{r}}} არის წანაცვლების ვექტორი.

## იხიილეთ აგრეთვე
* მაქსველის განტოლებები
* კულონის კანონი

## სქოლიო
კატეგორია:ელექტროდინამიკა
Elektra Records

**Elektra Records** — ამერიკული ხმის ჩამწერი ლეიბლი, რომელსაც Warner Music Group ფლობს. 2004 წელს იგი გაერთიანდა ასვევე Warner Music Group-ის მფლობელობაში მყოფ Atlantic Records Group შემადგენლობაში. 2009 წელს, ხუთი წლის ინერტულობის შემდეგ ლეიბლი კვლავ გააქტიურდა Atlantic-ის ძალისხმევით.

## რესურსები ინტერნეტში 
* ოფიციალური საიტი
* ლეიბლის ისტორია BSN Pubs-ისგან
* ლეიბლის დისკოგრაფია

კატეგორია:Elektra Records
კატეგორია:მუსიკალური ლეიბლები
კატეგორია:Atlantic Records Group
Atlantic Records Group

**Atlantic Records Group** — ქოლგა ლეიბლი, დაარსებული 2004 წელს Warner Music Group-ის მიერ მასში გაერთიანებული ლეიბლების ზედამხედველობის გასაწევად. Atlantic Records Group-ში შემავალი ლეიბლებით სარგებლობს სამასზე მეტი შემსრულებელი.

## Atlantic Records Group-ში შემავალი ლეიბლებია: 
* Atlantic Records
* Bad Boy Records
* Custard Records
* Elektra Records
* Fort Knocks Entertainment
* Fueled By Ramen
* Grand Hustle Records
* Photo Finish Records
* Roadrunner Records

## რესურსები ინტერნეტში
* ოფიციალური საიტი

კატეგორია:მუსიკალური ლეიბლები
კატეგორია:Warner Music Group
კატეგორია:Atlantic Records Group
ტესლა (ერთეული)

**ტესლა** (აღნიშვნა: '***, ***') — SI სისტემაში მაგნიტური ველის  (წარმოებული) ერთეული. 1 ტესლა არის 1 ვებერი კვადრატულ მეტრზე, და იგი განმარტებული იქნა 1960 წელს ერთეულს სერბი მეცნიერის, ნიკოლა ტესლას სახელი ეწოდა.

## განმარტება
ნაწილაკი, რომელიც 1 ტესლა ველში მოძრაობს 1 მეტრი წამში სიჩქარით და აქვს 1 კულონი მუხტი განიცდის ძალის ზემოქმედებას, რომელიც 1 ნიუტონის ტოლია (ლორენცის ძალა). SI სისტემის ერთეულებში ტესლა შეიძლება გამოსახული იქნას შემდეგნაირად:
:\mathrm{1\, T = 1\,\frac{V\cdot s}{m^2} = 1\,\frac{N}{A\cdot m} = 1\,\frac{Wb}{m^2} = 1\,\frac{kg}{C\cdot s} = 1\,\frac{kg}{A\cdot s^2}}

გამოყენებული ერთეულები:
* A = ამპერი
* C = კულონი
* kg = კილოგრამი
* m = მეტრი
* N = ნიუტონი
* s = წამი
* ტ = ტესლა
* ვ = ვოლტი
* Wb = ვებერი

## გადაყვანა სხვა ერთეულებში 
1 ტესლა არის ეკვივალენტური:
*10,000 (or 104) გაუსის (გს), გაუსის ერთეულთა სისტემაში.  მაშასადამე 10 გს = 1 მილი ტესლა

## ტიპური მაგნიტური ველის მაგალითები 
* 31 მილი ტ (3.1×10−5 ტ) - დედამიწის მაგნიტური ველის იმდუქცია ეკვატორზე;
* 5 მილიტ - მაცივრის ტიპური მაგნიტის ველი;

## ჯერადი და წილობითი ერთეულები
SI სისტემაში ტესლას წილობითი და ჯერადი ერთეულებია: 

## რესურსები ინტერნეტში
*The International System of Units (SI)

## სქოლიო
კატეგორია:მაგნიტური ველის ერთეულები
კატეგორია:სი სისტემის წარმოებული ერთეულები
ლიზა სიმფსონი

**ლიზა მარი სიმფსონი** () — ანიმაციური სერიალ „სიმფსონების“ ერთ-ერთი მთავარი პერსონაჟი, სიმფსონების ოჯახის უფროსი ქალიშვილი და ბარტ სიმფსონის და (ასაკით მასზე უმცროსი). სერიალის განმავლობაში გამოიყურება, როგორც რვა წლის გოგონა. გამოირჩევა ინტელექტუალური შესაძლებლობებით.

მეტ გრენინგმა ლიზა მოიგონა კომპანიის Fox მისაღებში ჯდომისას და ეს სახელი დაარქვა ერთ-ერთი თავისი დის პატივსაცემად. ლიზა პირველად გამოჩნდა ტრეისი ულმანის შოუში, მოკლემეტრაჟიან სერიაში „ღამე მშვიდობის“ (1987). ამ სერიაში იგი ჯერ არ იყო დამოუკიდებელი პერსონაჟი და უფრო მეტად თავის ძმას ჰგავდა. მომავალში მისი ხასიათი სულ უფრო და უფრო განავრცეს.

სერიალში ლიზას როლს ახმოვანებს მსახიობი იერდლი სმითი, თუმცა თავდაპირველად ამ როლზე კასტინგს ნენსი კართრაიტი გადიოდა.

ლიზას სახელი შეტანილია „გამოგონილ ადამიანთა ენციკლოპედიაში“, სადაც იგი ნახსენებია დემოკრატებს, მოყვარულ მუსიკოსებსა და უფროსი ასაკის ხალხზე უფრო ჭკვიანი პერსონაჟების სიებში. 2000 წელს გამოცემამ Entertainment Weekly იგი ყველაზე დაუფასებელ პიროვნებათა სიაში შეიყვანა. 2002 წელს თავის ძმა ბარტთან ერთად ლიზა მოხვდა 50 საუკეთესო მულტიპლიკაციური პერსონაჟის სიაში (TV Guide-ის რეიტინგში). 1996-1998 წლებში შედგა ინტერნეტ-გამოკითხვა, სადაც ლიზამ დაიკავა მეოთხე ადგილი სიმფსონების საყვარელ პერსონაჟებს შორის - ჰომერის, ბარტისა და რალფ ვიგამის შემდეგ.

## რესურსები ინტერნეტში 
* 

კატეგორია:სიმფსონების პერსონაჟები
კალიუმის ქლორიდი

**კალიუმის ქლორიდი (KCl)** — ტუტე ლითონის კალიუმის მარილი, თეთრი უსუნო კრისტალური ნივთიერებაა. ბუნებაში გვხვდება მინერალების სილვინისა და კალვანიტის სახით

## მიღება 
კალიუმის მარილმჟავასთან ურთიერთქმედებით
:2K+2HCl=2KCl+H2
კალიუმის სხვა მარილებზე მარილმჟავის მოქმედებით
:K2CO3+2HCl=2KCl+H2O+CO2
მაგრამ ლაბორატორიებში მას იღებენ ნეიტრალიზაციის რეაქციით
:KOH+HCl=KCl+H2O
მისი თვისებები და NaCl -ის თვისებები საკმაოდ იდენტურია, რადგან ტუტე ლითონები სტრუქტურულად თვისებებით ერთმანეთთან ახლოს დგანან.

## გამოყენება 
* კალიუმის ქლორიდი კალიუმიან სასუქებში ყველაზე უფრო გამოიყენება.
* გამოიყენება კალიუმის ჰიდროქსიდის წარმოებაში, ელექტროლიზის მეთოდით. 
* ზოგჯერ გამოიყენება როგორც საკვების დანამატი (**E508**) ასევე სუფრის მარილში (ე.წ. „ნატრიუმის ნაკლებ შემცველობითი მარილი“).
* კალიუმის ქლორიდის კრისტალებზე შესაძლებელია ჰოლოგრამის ფორმირება.
* აშშ-ს ზოგიერთ შტატში გამოიყენება როგორც ინექცია სიკვდილით დასჯის დროს.

## რესურსები ინტერნეტში 
* Potassium chloride CAS #: 7447-40-7 — Online Informational Database of Chemicals from China 
* კვების პროდუქტების საშიში Е-კოდები — მომხმარებლის დაცვის საზოგადოება 

## სქოლიო
კატეგორია:ქლორიდები
კატეგორია:კალიუმის ნაერთები
კატეგორია:ქლორის ნაერთები
Load

***Load*** — ამერიკული მძიმე მეტალ ჯგუფ მეტალიკის მეექვსე სტუდიური ალბომი, რომელიც გამოვიდა 1996 წლის 4 ივნისს ლეიბლზე Elektra Records. იგი ოთხი კვირა არ თმობდა პირველ ადგილს ბილბორდ 200-ში. გაიყიდა ხუთ მილიონზე მეტი ეგზემპლარი მხოლოდ აშშ-ში და ხუთჯერ იქნა სერტიფიცირებული პლატინად RIAA-ს მიერ. მეტალიკის დრამერი ლარს ულრიხი ამბობდა:

## სიმღერების სია
## პერსონალი 
;მეტალიკა 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა;
* კირკ ჰემეტი&nbsp;– წამყვანი გიტარა;
* ჯეისონ ნიუსტედი&nbsp;– ბას-გიტარა, დამატებითი ვოკალი;
* ლარს ულრიხი&nbsp;– დასარტყმელი საკრავები.
;სტუდიური პერსონალი
* ბობ როკი, ჯეიმზ ჰეტფილდი, ლარს ულრიხი – პროდიუსერები;
* ბრაიან დობსი, რენდი სთაუბი – ინჟინრები;
* ბრაიან დობსი, ჯეისონ გოლდსტეინი, კენტ მატკე – ინჟინერ-ასისტენტები;
* მაიკ რეუ, რენდი სთაუბი – მიქსი;
* მეტ ქარი – მიქშირების ასიტენტი;
* ჯორჯ მარინო – მასტერინგი;
* პოლ დეკარლი – ციფრული რედაქტირება;
* მაიკ გილისი, კრის ვრენა – ციფრული რედაქტორების ასისტენტები;
* კრის ვრენა – პროგრამირება;
* ენდი აირფიქსი – დიზაინი;
* ანდრეს სერანო – გარეკანის გაფორმება;
* ანტონ კორბეინი – ფოტოგრაფი.

## ჩარტები
### ათწლეულის საბოლოო ჩარტი
## სერტიფიცირებები
## სქოლიო 
კატეგორია:მეტალიკის ალბომები
კატეგორია:1996 წლის ალბომები
კატეგორია:Elektra Records-ის ალბომები
კატეგორია:Vertigo Records-ის ალბომები
Vertigo Records

**Vertigo Records** — ბრიტანული ხმის ჩამწერი ლეიბლი, რომელიც Mercury Music Group-ის მიერ იმართება.

## რესურსები ინტერნეტში 
* ოფიციალური საიტი
* Worldwide Vertigo Swirl Guide

კატეგორია:დიდი ბრიტანეთის ლეიბლები
კატეგორია:1969 წელს დაარსებული მუსიკალური ლეიბლები
ფრედერიქტონი

**ფრედერიქტონი** (, ) — ქალაქი კანადაში, ნიუ-ბრანსუიკის პროვინციის დედაქალაქი. ქალაქის ტერიტორიაზეა პროვინციის პარლამენტი. აქ მდებარეობს კულტურისა და ხელოვნების მრავალი ძეგლი. ქალაქში ყოველწლიურად იმართება ჯაზის და ბლუზის ფესტივალი. ქალაქი დაარსებულია იორკის ჰერცოგის ფრედერიკის მიერ, 1785 წელს. ამ პერიოდში გაერთიანებული სამეფოს მონარქი იყო ჯორჯ III.

მოსახლეობა — 50 535 ადამიანი, აგლომერაციაში — 85 688 (2006), აქ მცხოვრებთა 97 % თეთრკანიანია. მცხოვრებთა საშუალო სიმჭიდროვე შეადგენს 386.7 ადამიანს კმ²-ზე. ქალაქში საკმაოდ ბევრი იმიგრანტი სახლობს. ფრედერექტონის ფართობი შეადგენს 130,68 კმ²-ს.

კლიმატი ძირითადად კონტინენტურია. ქალაქზე დიდ გავლენას ახდენს ატლანტის ოკეანის ჰავა. ზამთარში ტემპერატურა შეადგენს −6, −8 °С, ხოლო ზაფხულობით — +16 - +18&nbsp;°C. ნალექების წლიური რაოდენობა შეადგენს 1050-1070 მმ-ს.

## რესურსები ინტერნეტში 
* ქაალქ ფრედერიკტონის ოფიციალური საიტი 

კატეგორია:კანადის ქალაქები
გაუსი (ერთეული)

**გაუსი** (აღნიშვნა: '***, ****) — მაგნიტური ველის ერთეული გაუსის ერთეულთა სისტემაში. ერ
თეულს სახელი ეწოდა გერმანელი მათემატიკოსის კარლ ფრიდრიხ გაუსის პატივსაცემად. 1 გაუსი ტოლია 1 მაქსველისა კვადრატულ სანტიმეტრზე: 

:1 გაუსი ≡ 1 მქ/სმ2

## გადაყვანა სხვა ერთეულებში 
გაუსის ერთეულთა სისტემაში გაუსი არის მაგნიტური ველის **B** ინდუქციის ერთეული, ხოლო ოერსტედი არის მაგნიტური ველის დაძაბულობის ერთეული. მაგნიტური ველის ინდუქციის SI სისტემის ერთეულთან, ტესლასთან კავშირს აქვს სახე:
: 1 ტესლა = 104 გაუსს. 
ხოლო 1 ამპერი 1 მეტრზე არის 4π&nbsp;×&nbsp;10−3 ოესტედი.

## ტიპური მნიშვნელობები 
* **10−9–10−8 გაუსი**: ადამიანის ტვინის მაგნიტური ველი;
* **0.31–0.58 გაუსი**:  დედამიწის მაგნიტური ველი 
* **50 გაუსი**: ტიპური მაცივრის მაგნიტის ველი.
* **100 გაუსი**: პატარა რკინის მაგნიტის ველი.
* **1012–1013 გაუსი*': მაგნიტური ველის ტიპური მნიშვნელობა ნეიტრონული ვარსკვლავის ზედაპირზე

## იხილეთ აგრეთვე 
*გაუსის ერთეულთა სისტემა
*კარლ ფრიდრიხ გაუსი
*მაგნიტური ველი

## სქოლიო 
კატეგორია:მაგნიტური ველის ერთეულები
ვებერი (ერთეული)

**ვებერი** (აღნიშვნა: '***, ***') — მაგნიტური ნაკადის საზომი (წარმოებული) ერთეული ერთეულთა საერთაშორისო სისტემაში. 1 ვებერი მაგნიტური ნაკადი 1 კვადრატულ მეტრზე არის (1 ვბ/მ2) არის 1 ტესლა. 

ერთეულს სახელი ეწოდა გერმანელი ფიზიკოსის, ვილჰელმ ედუარდ ვებერის პატივსაცემად. 

## განმარტება 
ვებერი შეიძლება განმარტებული იქნას ფარადეის ინდუქციის კანონის მეშვეობით, რომელიც აკავშირებს რაიმე ჩაკეტილი კონტურის გამჭოლი მაგნიტური ველის ნაკადს ამ კონტურში წარმოქმნილ ელექტრულ ველთან. 1 ვებერი მაგნიტური ნაკადის ცვლილება 1 წამში გამოიწვევს 1 ვოლტი ელექტრომამოძრავებელი ძალის გენერირებას.  

SI სისტემის საბაზისო ერთეულებში 1 ვებერი არის 
: \dfrac{\mbox{kg} \cdot \mbox{m}^2}{\mbox{s}^2 \cdot \mbox{A}}. 
წარმოებულ ერთეულებში კი 
: 1 \mbox{Wb} = (\mbox{V} \cdot \mbox{s}) =  \dfrac{\mbox{J}}{\mbox{A}}.

## იხილეთ აგრეთვე 
* ერთეულთა SI სისტემა
* ერთეულთა CGS სისტემა
* მაგნიტური ნაკადი

## რესურსები ინტერნეტში
*The International System of Units (SI)

კატეგორია:მაგნიტური ნაკადის ერთეულები
კატეგორია:სი სისტემის წარმოებული ერთეულები
კატეგორია:მაგნიტური ნაკადის საზომი ერთეულები
ალექსანდრე ენგელი

**ალექსანდრე კარლოს ძე ენგელი** (; დ. 1848 — გ. 1918) — რუსი ფოტოგრაფი, ცნობილი როგორც პეიზაჟების გადაღების ოსტატი, მუშაობდა შუა აზიასა და ჩრდილო კავკასიაში. 

## ბიოგრაფია
ალექსანდრე ენგელი დაიბადა აღმოსავლეთ პრუსიის ქვეშევრდომის კარლო ენგელის ოჯახში. ენგელების ოჯახი გამოირჩეულია ორი დიდი ფოტოგრაფით — ავგუსტ კალოს ძე ენგელი, რომელიც მთელი ცხოვრება მოღვაწეობდა კამენეც-პოდოლსკში, და ალექსანდრე კარლოს ძე ენგელი, რომელიც იყო კავკასიის ერთ-ერთი ცნობილი ფოტოგრაფთაგანი.

როგორც ბევრი სხვა ფოტოგრაფი, ისიც იყო ხელობით მხატვარი. 1879 წელს თერგის ოლქის ხელმძღვანელის თანაშემწის ა. მ. სმეკალოვის ხელშეწყობით გახსნა ფოტოსახელოსნო ქალაქ პიატიგორსკში. მალევე დახელოვნებული ფოტოგრაფი შეუდგა პიატიგორსკისა და კავკასიის ხედების გადაღებას. იმავე წელს ენგელი არჩეული იყო რუსული საიმპერატორო გეოგრაფიული საზოგადოების წევრად. გეოგრაფიული საზოგადოების დავალებით მან მოაწყო გრძელვადიანი ექსპედიცია კასპიისპირეთში. იყო ავტორი ალბომისა „კასპიისპირეთის რკინიგზები“. დაჯილდოვებული იყო მედლით «За полезные труды». გეოგრაფიული საზოგადოების დავალებით მან არაერთი არქეოლოგიური ნივთი და მინერალი გადაიღო. 1892 წელს კავკასიისა და კასპიისპირეთის რკინიგზის ფოტოები წარადგინა მოსკოვის გეოგრაფიულ გამოფენაზე.

1884 წელს მას უკვე ეკუთვნოდა კავკასიასა და შუა აზიაში ფოტოგრაფიული სალონების მსხვილი ქსელი. მისი სალონები იყო კისლავოდსკში, პიატიგორსკში, მინერალურ წყლებში, ბაქოში, აშხაბადში და სამარყანდში. 1880-იანი წლების ბოლოს მისი სახელოსნო იხნება ვლადიკავკაზშიც, რომელიც წელიწადში მისმა მოწაფემ ლეონტი როგოზინსკიმ გამოიყიდა. 1890 წლის დეკემბერში ალექსანდრე ენგელმა გახსნა ფოტოგრაფიული ატელიე ტფილისში სოლოლაკის №5-ში, ხოლო 1909 წელს — ფოტოლიტოგრაფიული სახელოსნო, რომელიც ათ წელზე მეტი ხანი ფუნქციონირებდა.

მისი შემოქმედებაში ისევე როგორც სხვა ფოტოგრაფთა ნაშრომებში ასახულია ძველი დროის ცხოვრება. აღსანიშნავია 1890-1910 წლებში მის მიერ გადაღებული ბუხარელი ებრაელების ფოტოები, რომლებიც ამჟამად დაცულია რუსეთის ეთნოგრაფიული მუზეუმის ფონდებში. დაახლოებით 1910 წელს ენგელის ატელიე გადავიდა არსენალის აღმართის №21-ში.

1918 წელს დაიკარგა შუა აზიაში სამოქალაქო ომის დროს.

## ოჯახი
მისი შვილი ევგენი ალექსანდრეს ძე ენგელი ცნობილი სოციოლოგი იყო ჯერ პეტროგრადის უნივერსიტეტის, ხოლო შემდეგ — პეტროგრადის სოფლის მეურნეობის ინსტიტუტის პროფესორი. 1930 წელს პროფესორ ჩაიანოვთან ერთად იყო რეპრესირებული. გარდაიცვალა 1942 წელს. 

მეორე შვილი, ვლადიმერ ალექსანდრეს ძე ენგელს მამისაგან გადაეცა კავკასიის სიყვარული. მიიღო განათლება ბუნებისმეტყველების განხრით და ემსახურებოდა კავკასიაში ტურიზმის განვითარებას.

## რესურსები ინტერნეტში 
* ალექსანდრე ენგელის ფოტოგალერეა 
* Фотографы и фотографические ателье Владикавказа 1860-1990 

## სქოლიო 
კატეგორია:რუსი ფოტოგრაფები
კატეგორია:დაბადებული 1848
კატეგორია:გარდაცვლილი 1918
კატეგორია:ვენაში დაბადებულები
ომი (ერთეული)

**ომი** (აღნიშვნა: '***, ***') — ელექტრული წინაღობის საზომი (წარმოებული) ერთეული ერთეულთა საერთაშორისო სისტემაში. სახელი ეწოდა გეორგ ომის პატივსაცემად.

## განმარტება 
ომი განიმარტება, როგორც გამტარის ორ წერტილს შორის წინაღობა, როდესაც მუდმივი 1 ვოლტი ძაბვის პირობებში გამტარში გადის 1 ამპერი დენი.

\Omega = \dfrac{\mbox{V}}{\mbox{A}} = \dfrac{\mbox{m}^2 \cdot \mbox{kg}}{\mbox{s} \cdot \mbox{C}^2} = \dfrac{\mbox{J}}{\mbox{s} \cdot \mbox{A}^2}=\dfrac{\mbox{kg}\cdot\mbox{m}^2}{\mbox{s}^3 \cdot \mbox{A}^2} =\dfrac{\mbox{HP}}{745.69 \cdot \mbox{A}^2}

ხშირად გამტარის წინაღობა არის მუდმივი და არ არის დამოკიდებული გამტარზე მოდებულ ძაბვაზე, ტემპერატურაზე და სხვა პარამეტრებზე. ასეთ რეზისტორებს *წრფივი რეზისტორი* ეწოდება.

## სიმძლავრე როგორც წინაღობის ფუნქცია
წრფივ რეზისტორში დისიპირებული სიმძლავრე შეიძლება გამოთვლილი იქნას წინაღობის, ძაბვისა და დენის მეშვეობით. ქვემით მოყვანილი ფორმულა მიღებულია ომის კანონისა და ჯოულის კანონის კომბინირებით.
:P=V\cdot I =\frac{V^2}{R} = I^2\cdot R
სადაც **P** არის სიმძლავრე ვატებში, **R** არის წინაღობა ომებში, **V** არის ძაბვა, ხოლო **I** არის დენი.

## იხილეთ აგრეთვე 
* SI სისტემა
*ომის კანონი

## ლიტერატურა
## რესურსები ინტერნეტში
*The International System of Units (SI)

## სქოლიო
კატეგორია:სი სისტემის წარმოებული ერთეულები
კატეგორია:ელექტრონული წინაღობის საზომი ერთეულები
კალიუმის ჰიდროქსიდი

**კალიუმის ჰიდროქსიდი** — ქიმიური ნივთიერება ფორმულით **KOH**. არის  თეთრი ფერის, არაგამჭვირვალე, მყარი, კრისტალური, წყალში კარგად ხსნადი ტუტე ლითონის ჰიდროქსიდი. წყალში გახსნისას გამოჰყოფს დიდი რაოდენობით სითბოს. წყალხსნარებში ის მთლიანად დისოცირდება და წარმოადგენს ძლიერ ტუტეს. ამჟღავნებს ფუძის ყველა თვისებას, ჰაერზე შთანთქავს ტენსა და ნახშირბადის დიოქსიდს, ამის გამო კომერციული ნიმუშების უმეტესობა არის დაახლოებით, 90% სისუფთავის, დანარჩენი ნივთიერებები წყალი და კარბონატებია. მოლეკულაში ჟანგბადი ერთი ბმით უკავშირდება წყალბადს, ხოლო მეორეთი კალიუმის ატომს. კალიუმის ჰიდროქსიდი ურთიერთქმედებს ინდიკატრებთან, იისფერ ლაკმუსს ალურჯებს, ხოლი უფერო ფენოლფთალეინს ჟოლოსფრერ შეფერილობას აძლევს.

## მიღება 
კალიუმის ჰიდროქსიდი მიიღება, მეტალურ კალიუმზე ან მის ოქსიდზე წყლის მოქმედებით.
* ის ასევე დარეგისტრირებულია როგორც საკვები დანამატი **E525**. FDA-ის მიხედვით, როგორც საკვები დანამატი, უსაფრთხოა კარგი საწარმოო გამოყენების პირობებში. 
* გამოიყენება მეთანის მისაღებად.
*გამოიყენება ბატარეების წარმოებაში.

## სქოლიო
კატეგორია:ჰიდროქსიდები
Warner Music Group

***Warner Music Group*** (WMG) — მესამე უდიდესი ბიზნეს ჯგუფი, რომელიც ხმის ჩამწერ ლეიბლთა ჯგუფს ეკუთვნის, რაც განაპირობებს მის შეყვანას მუსიკალური ინდუსტრიის ხმის ჩამწერი კომპანიების დიდ ოთხეულში. კომპანიის მიმდინარე ვარიანტის ფორმირება მოხდა 2004 წელს, როდესაც გამოეყო Time Warner-ს და შედეგად Time Warner აღარ ფლობს ქონებას. Warner Music Group-ს ჰყავს ასევე მუსიკის გამომცემელი არმია სახელად Warner/Chappell Music, რომელიც ამჟამად ერთ-ერთი უდიდესი მუსიკის გამომცემელი კომპანიაა.

## რესურსები ინტერნეტში 
* WMG.com – Warner Music Group-ის ოფიციალური საიტი
* WBR.com – Warner Bros. Records-ის ოფიციალური საიტი
* http://www.warnermusic.it – Warner Music Italy-ის ოფიციალური საიტი
* miWML.com – Warner Music Latina-ს ოფიციალური საიტი
* Reprise Records.com  – ოფიციალური საიტი
* Rhino.TV  – ოფიციალური საიტი
* Sire Records.com – ოფიციალური საიტი
* Warner Music Group კომპანიის პროფილი Yahoo Business-ზე
* SEC filings აშშ-ის უსაფრთ ხოებისა და გადაცვლის კომისიის ვებგვერდზე

კატეგორია:Warner Music Group
კატეგორია:მუსიკალური ლეიბლები
ჰენრი (ერთეული)

thumb|150px|ინდუქტიურობის კოჭა.
**ჰენრი** (აღნიშვნა: '***, ***') — ინდუქციურობის საზომი (წარმოებული) ერთეული ერთეულთა საერთაშორისო სისტემაში. მას სახელი ეწოდა ჯოზეფ ჰენრის (1797 - 1878) პატივსაცემად, რომელმაც მაიკლ ფარადეის პარალელურად აღმოაჩინა ელექტრომაგნიტური ინდუქციის მოვლენა. 

## განმარტება 
თუ დენის ცვლილების დრო რაიმე კონტურში არის 1 ამპერი წამში და ამის შედეგად წარმოქმნილი ელექტრომამოძრავებელი ძალა არის 1 ვოლტი, მაშინ ამ გამტარის ინდუქტიურობა არის 1 ჰენრი. 

:\mbox{H} 
= \dfrac{\mbox{m}^2 \cdot \mbox{kg}}{\mbox{s}^{2} \cdot \mbox{A}^2} 
= \dfrac{\mbox{Wb}}{\mbox{A}} 
= \dfrac{\mbox{V} \cdot \mbox{s}}{\mbox{A}} 
= \dfrac{\mbox{J/C} \cdot \mbox{s}}{\mbox{C/s}} 
= \dfrac{\mbox{J} \cdot \mbox{s}^2}{\mbox{C}^2} 
= \dfrac{\mbox{m}^2 \cdot \mbox{kg}}{\mbox{C}^2}
= \Omega \cdot s

ამ განტოლებაში გამოყენებული ერეთეულები
A = ამპერი
V = ვოლტი
C = კულონი
J = ჯოული
Wb = ვებერი
kg = კილოგრამი
m = მეტრი
s = წამი
Ω = ომი

## იხილეთ აგრეთვე 
* ინდუქტიურობა
* ვებერი

## რესურსები ინტერნეტში
*The International System of Units (SI)

კატეგორია:ფიზიკური ერთეულები
კატეგორია:სი სისტემის წარმოებული ერთეულები
ფარადა

**ფარადა** (აღნიშვნა: '***, ***') — ელექტროტევადობის საზომი (წარმოებული) ერთეული ერთეულთა საერთაშორისო სისტემაში. სახელი ეწოდა ინგლისელი ფიზიკოსის მაიკლ ფარადეის პატივსაცემად. 

## განმარტება 
1 ფარადა არის ისეთი კონდენსატორის ტევადობა, რომელზედაც 1 კულონი მუხტის მოთავსებისას შემონაფენებს შორის ძაბვა იქნება 1 ვოლტი. 1 კულონი არის  1 ამპერი წამში. სხვა ერთეულებით ფარადა ასე გამოისახება:

\mbox{F}
= \,\mathrm \frac{A \cdot s}{V}
= \dfrac{\mbox{J}}{\mbox{V}^2}
= \dfrac{\mbox{W} \cdot \mbox{s}}{\mbox{V}^2}
= \dfrac{\mbox{C}}{\mbox{V}}
= \dfrac{\mbox{C}^2}{\mbox{J}}
= \dfrac{\mbox{C}^2}{\mbox{N} \cdot \mbox{m}}
= \dfrac{\mbox{s}^2 \cdot \mbox{C}^2}{\mbox{m}^{2} \cdot \mbox{kg}}
= \dfrac{\mbox{s}^4 \cdot \mbox{A}^2}{\mbox{m}^{2} \cdot \mbox{kg}}
= \dfrac{\mbox{s}}{\Omega}

ფარადა საკმაოდ დიდი ერთეულია. ელექტროტექნიკაში უმეტესად გამოიყენება კონდენსატორები, რომელთა ტევადობა მიკროფარადებში, ნანოფარადებში და პიკოფარადებში გამოისახება.

## რესურსები ინტერნეტში
*The International System of Units (SI)

კატეგორია:ელექტრული ტევადობის საზომი ერთეულები
კატეგორია:სი სისტემის წარმოებული ერთეულები
სენტ-ჯონი (ნიუ-ბრანსუიკი)

**სენტ-ჯონი** (, ) — უდიდესი ქალაქი კანადის პროვინციაში ნიუ-ბრანსუიკიში.

ამ ქალაქის მოსახლეობა 2006 წლის აღწერის შედეგად შეადგენს  68 ათას. ადამიანს, აგლომერაციაში კი სახლობს 122,4 ათასი. ადამიანი. ხოლო საშუალო სიმჭიდროვე კმ²-ზე შეადგენს 215.7 ადამიანს. ამ ქალაქის ფართობი შეადგენს 316.31 კმ²-ს. 

სენტ-ჯონი დაარსდა 1604 წელს მდინარე სენტ-ჯონის სანაპიროზე. 

## რესურსები ინტერნეტში 
* ქალაქ სენტ-ჯონის ოფიციალური საიტი

კატეგორია:კანადის ქალაქები
დინი (ერთეული)

**დინი** (; აღნიშვნა: '***, ***') — ძალის საზომი ერთეული ერთეულთა CGS სისტემაში. დინი განიმარტება როგორც ძალა, რომელიც საჭიროა 1 გრამი მასის მქონე სხეულისთვის 1 მეტრი/წამი2 აჩქარების მისანიჭებლად.  

## განზომილება და ერთეულები 
1ნ=105 დნ.

## ლიტერატურა
## რესურსები ინტერნეტში
* ფიზიკის ენციკლოპედია

კატეგორია:ძალის საზომი ერთეულები
ერგი

**ერგი** (; აღნიშვნა: '***, ***') — ენერგიისა და მექანიკური მუშაობის ერთეული სანტიმეტრი-გრამი-წამი ერთეულთა სისტემაში. სახელწოდება წარმოიშვა ბერძნული სიტყვიდან ergon, რომელიც მუშაობას ნიშნავს.

1 ერგი არის 1 დინი ძალის მიერ 1 სანტიმეტრი გადაადგილებისას შესრულებული მუშაობა. სანტიმეტრი-გრამი-წამი ერთეულთა სისტემის საბაზისო ერთეულებით ერგი ასე გამოისახება:
: 1 ერგ = 1 გ·სმ2/წმ2. 

სხვა ერთეულებში გადაყვანა:

: 1 ერგ = 10−7 ჯოული

: 1 ერგ = 624.15 GeV = 6.2415 1011 eV

: 1 ერგ = 1 დინი სმ.

## იხილეთ აგრეთვე
*სანტიმეტრი-გრამი-წამი ერთეულთა სისტემა
*გაუსის ერთეულთა სისტემა
*SI სისტემა

## სქოლიო
კატეგორია:ენერგიის საზომი ერთეულები
ტუტე

**ტუტე** — ტუტე ლითონების, ტუტემიწა ლითონების და ამონიუმის ჰიდროქსიდები. დისოციაციის დროს ტუტეები წარმოქმნიან იონებს OH− და ლითონის იონებს. ფუძე (ტუტე) რთული ნივთიერებაა, რომელიც შედგება ლითონის ატომისა და ერთი ან რამდენიმე ჰიდროქსილის ჯგუფისაგან. ფუძე მჟავას ქიმიური მოწინააღმდეგეა. ტუტეების ფორმულების გრაფიკული გამოსახვისას მხედველობაში უნდა ვიქონიოთ, რომ ჟანგბადის ატომი ერთი სავალენტო ბმით შეერთებულია წყალბადთან, მეორე კი მეტალის ატომთან.

ტუტეებს მიეკუთვნება პერიოდული სისტემის I და II ქვეჯგუფის ლითონების ჰიდროქსიდები, ესენია: NaOH — ეწოდება მწვავე ნატრი; KOH — მწვავე კალი; Ca(OH)2 — ჩამქრალი კირი; Ba(OH)2 — მწვავე ბარიტი. მწვავე ტუტეები — ტრივიალური დასახელება ლითიუმის LiOH, ნატრიუმის NaOH, კალიუმის КОН, რუბიდიუმის RbOH, და ცეზიუმის CsOH ჰიდროქსიდები.

## მიღება 
წყალში ხსნადი ფუძეები ე.ი ტუტეები მიიღება ლითონის ან მათი ოქსიდების წყალთან ურთიერთქმედებით ანუ
:2Na+2H2O=2NaOH+H2

### სამრეწველო მიღება 
ნატრიუმის და კალიუმის ჰიდროქსიდების სამრეწველო მიღების ძირითადი მეთოდია მათი ქლორიდების წყალხნარების ელექტროლიზი:
:2NaCl+2H2O ელექტროლიზი H+2NaOH+Cl2
          
:2KCl+2H2O ელექტროლიზი H2+2KOH+Cl2

კათოდური და ანოდური არე გამოყოფილია ფორებიანი დიაგრამით (ქლორი არ უნდა შეერიოს ტუტეებს, რადგან მასთან ურთიერთქმედებს), რომელიც უზრუნველყოფს დენის გადატანას, კათოდურ არეში არსებულ ხსნარის აორთქლებისას მიიღება ტუტეები.

## ფიზიკური თვისებები 
ნატრიუმის და კალიუმის ნაერთებიდან მნიშვნელოვანია მათი ჰიდროქსიდები-NaOH და KOH. ისინი თეთრი, გამჭვირვალე, ძლიერ ჰიგროსკოპული კრისტალური ნივთიერებებია. ლღვებიან შედარებით დაბალ ტემპერატურაზე, tლღ(NaOH)=3180C, tლღ(KOH)=3600C. გავარვარებისას_14000C-ზე დუღან და ქროლდებიან დაშლის გარეშე. წყალში კარგად იხსნებიან, ამ დროს ჰიდრატების წარმოქმნის გამო დიდი რაოდენობით სითბო გამოიყოფა.
არაორგანულ ნაერთთა ძირითადი კლასები

## ქიმიური თვისებები 
* ტუტეები რეაგირებს მჟავა ოქსიდებთან.
:2NaOH+SiO2=Na2SiO3+H2O
:NaOH+CO2=NaHCO3
:Ca(OH)2+CO2=CaCO3+H2O 
* ნეიტრალიზაციის რეაქცია ფუძის და მჟავის ექვივალენტური რაოდენობების ურთიერთქმედებისას.
:KOH+HCl=KCl+H2O
:2NaOH+H2SO4=Na2SO4+H2O
* ურთიერთქმედება სხვადასხვა მარილის ხსნარებთან.
:2KOH+CuSO4=Cu(OH)2+K2SO4
:Ca(OH)2+Ca(HCO3)2=2CaCO3+2H2O 
* ამფოტერული ჰიდროქსიდი ავლენს სუსტ მჟავა თვისებებს და რეაგირებს ტუტეებთან.
:Al(OH)3+NaOH=Na[Al(OH)4] 

## დისოციაცია 
NaOH და KOH ძლიერი ტუტეებია. ისინი წყალხსნარებში სრულად დისოცირდებიან იონებად.

:NaOH Na++OH-
:KOH K++OH-

ნატრიუმის და კალიუმის ტუტეები არ შეიძლება გავალღოთ მინის ან ფაიფურის ჭურჭელში, რადგან იწვევს მათ დაშლას.(მათი გალღობა შეიძლება რკინის, ნიკელის ან ვერცხლის ჭურჭელში)

## რესურსები ინტერნეტში
კატეგორია:ფუძეები
კატეგორია:ტუტეები
Reload (მეტალიკის ალბომი)

***Reload*** — ამერიკული მძიმე მეტალ ჯგუფ მეტალიკის მეშვიდე სტუდიური ალბომი, რომელიც გამოვიდა 1997 წლის 18 ნოემბერს ლეიბლზე Elektra Records. ეს ალბომი, ჯგუფის წევრთა მტკიცებით, არის არა ახალი, არამედ მხოლოდ მეორე ნაწილი ერთი წლის წინ გამუსული ალბომისა *Load*. გაიყიდა ალბომის ოთხ მილიონზე მეტი ეგზემპლარი მხოლოდ აშშ-ში და ოთხჯერ იქნა სერტიფიცირებული პლატინად RIAA-ს მიერ.

თავდაპირველად ჯგუფის ჩანაფიქრი იყო გამოეშვათ ორმაგი ალბომი, მაგრამ ერთდროულად ამდენი სიმღერის ჩაწერა გარკვეულ პრობლემებთან იყო დაკავშირებული და ამიტომ გადაწყვიტეს ჩაეწერათ სიმღერების მხოლოდ ერთი ნაწილი (*Load*), ხოლო დანარჩენზე გაეგრძელებინათ მუშაობა და მომდევნო წელს გამოეშვათ. მეტალიკის დრამერი ლარს ულრიხი ამბობდა:

## სიმღერების სია
## პერსონალი 
;მეტალიკა
* ჯეიმზ ჰეტფილდი&nbsp;– წამყვანი ვოკალი, რიტმული გიტარა;
* კირკ ჰემეტი&nbsp;– წამყვანი გიტარა;
* ჯეისონ ნიუსტედი&nbsp;– ბას-გიტარა, დამატებითი ვოკალი;
* ლარს ულრიხი&nbsp;– დასარტყმელი საკრავები.
;დამატებითი პერსონალი
* მერიენ ფეიტფული – დამატებითი ვოკალი სიმღერაში The Memory Remains;
* ბერნარდო ბიგალი – ვიოლინო სიმღერაში Low Man's Lyric;
* დევიდ მაილზი – ბორბლიანი ვიოლინო სიმღერაში Low Man's Lyric;
* ჯიმ მაკგილვერი – დასარტყმელი საკრავები.
;სხვა სტუდიური პერსონალი 
* ბობ როკი, ჯეიმზ ჰეტფილდი, ლარს ულრიხი – პროდიუსერები;
* ბრაიან დობსი, რენდი სთაუბი – ინჟინრები;
* ბერნარდო ბიგალი, დარენ გრენი, კენტ მეიჩი, გარი უინგერი – ინჟინერ-ასისტენტები;
* მაიკლ ფრეიზერი, რენდი სთაუბი – მიქსი;
* ჯორჯ მარინო – მასტერინგი;
* პოლ დეკარლი, მაიკ გილისი, დარენ გრენი – ციფრული რედაქტირება;
* კრის ვრენა – პროგრამირება;
* ენდი აირფიქსი – დიზაინი;
* ანდრეს სერანო – გარეკანის გაფორმება.

## ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:მეტალიკის ალბომები
კატეგორია:1997 წლის ალბომები
კატეგორია:Elektra Records-ის ალბომები
კატეგორია:Vertigo Records-ის ალბომები
კატეგორია:ალბომები ბობ როკის პროდიუსერობით
შარლოტტაუნი

**შარლოტტაუნი** () — კანადის პროვინციის და კუნძულ პრინს-ედუარდის ადმინისტრაციული ცენტრი.  

მოსახლეობა — 32,174 (2006), აგლომერაციაში სახლობს — 58,625 ადამიანი, საშუალო სიმჭიდროვე კმ²-ზე შეადგენს 725.8 ადამიანს. მოსახლეობის უმრავლესობა თეთრი რასის წარმომადგენელია. აქ მცხოვრებთა 91 % აღმსარებლობის მხრივ — ქრისტიანია, ქრისტიანობიდან კი აქ მცხოვრებთა უმრავლესობა კათოლიციზმს და პროტეტანტიზმის მიმდევარია. ქალაქ შარლოთთაუნის ფართობი შეადგენს 44.33 კმ²-ს. 

ამ ტერიტორიაზე უძველესი დროიდადან სახლობდნენ ინდიელები. 1720 წელს ფრანგების მიერ მოხდა ამ ადგილების აღმოჩენა. 1758 წლიდან ეს ტერიტორია გადავიდა ინგლისელების შემადგენლობაში, გაერთიანებული სამეფოს მეფის ჯორჯ III-ის ბრძანებით მხდა 1764 წელს ამ ადგილზე დასახლებული პუნქტის შექმნა. 1855 წლის 17 აპრილს შარლოთთაუნს მიენიჭა ქალაქის სტატუსი. ამ ქალაქის ძირითადი შემოსავალი ტურიზმია.

აქ კლიმატი ძირითადად კონტინენტურია, ამ ქალაქზე დიდ გავლენას ახდენს ატლანტის ოკეანის ჰავა. ზამთარში აქ ტემპერატურა შეადგენს −7, ხოლო ზაფხულობით — +17-+18°С. °C. ყოველწლირი ნალექების რაოდენობა საკმაოდ მაღალია, ის შეადგენს 1,173.3 მმ-ს.
ამ ქალაქში საკმაოდ ხშირადაა წვიანი ამინდა.

## რესურსები ინტერნეტში 
* ქალაქ შარლოტტაუნის ოფიციალური საიტი 

კატეგორია:კანადის ქალაქები
იელოუნაიფი

**იელოუნაიფი** () — ქალაქი ჩრდილოეთ კანადაში. 1967 წლიდან ეს ქალაქი არის კანადის ტერიტორიის ჩრდილო-დასავლეთი ტერიტორიების ადმინისტრაციული ცენტრი. ეს ქალაქი გაშენებულია დიდი მონების ტბის სანაპიროზე. აქ მიედინება მდინარე იელოუნაიფი. იელონაიფი დაარსდა 1936/1937 წლებში. 

2006 წლის აღერის შედეგად აქ სახლობს 18 700 ადამიანი, მოსახლეთა საშუალო სიმჭიდროვე კმ²-ზე შეადგენს 157.2 ადამიანს. ქალაქ იელოუნაიფის ფართობი შეადგენს 136 კმ²-ს. 

ამ ქალაქიდა 400 კილომეტრში მდებარეობს არქტიკული წრე, ეს ყველაფერი უდიდეს გავლენას ახდენეს ქალაქზე, ამის გამო აქ კლიმატი საკაოდ მკაცრია. ზამთარში აქ ტემპერატურა შეადგენს -22, -18, ხოლო ზაფხულობით — +18-+21°С. ყოველწლიური ნალექების რაოდენობა შეადგენს 280.7 მმ-ს.

## ფოტო გალერეა 

file:Downtown Yellowknife 2.jpg
file:Old Town and N'Dilo.JPG
file:Wildcat Cafe Yellowknife Northwest Territories Canada 02.jpg

## დაძმობილებული ქალაქები 
*  ფერბენკსი, ალასკა, აშშ
*  იაკუტსკი, რუსეთი

## კლიმატი 
## რესურსები ინტერნეტში 
* City of Yellowknife website
* Entry about Yellowknife Airport on the Canadian Owners and Pilots Association's *Places to Fly* Airport Directory 
* Prince of Wales Northern Heritage Centre 

კატეგორია:კანადის ქალაქები
არზნე

**არზნე** — სოფელი საქართველოში, ადიგენის მუნიციპალიტეტში, მლაშეს თემში.

## დემოგრაფია
2014 წლის აღწერის მონაცემებით სოფელში ცხოვრობს 85 ადამიანი.

## ლიტერატურა
## სქოლიო
კატეგორია:ადიგენის მუნიციპალიტეტის სოფლები
უტყისუბანი

**უტყისუბანი** — სოფელი სამხრეთ საქართველოში, სამცხე-ჯავახეთის მხარის ადიგენის მუნიციპალიტეტში, ზარზმის თემში. სოფელში არის „ჩაკიდულას“ და „ქაცარაულის“ — შუა საუკუნეების ეკლესიების ნანგრევები. სოფლის მიდამოებში, მდინარე ძინძისწყლის ხეობაში შემორჩენილია ქვის ხანის გაქვავებული ტყის მასივი.

## დემოგრაფია
2014 წლის აღწერის მონაცემებით სოფელში ცხოვრობს 57 ადამიანი.

## სქოლიო
კატეგორია:ადიგენის მუნიციპალიტეტის სოფლები
იკალუიტი

**იკალუიტი** (, ) — ქალაქი კანადის ჩრდილოეთ ნაწილში, კანადის ტერიტორიის ნუნავუტის ადმინისტრაციული ცენტრი. იკალუიტი ტერიტორიულად მდებარეობს კანადის უდიდეს კუნძულზე ბაფინის მიწაზე, ქალაქი გაშენებულია ჩრდილოეთის ყინულოვანი ოკეანის სანაპიროზე. ეს ტერიტორიები აღმოჩენილია ფროშერ მარტინის მიერ, 1576 წელს. 

2004 წლის იანვრარში ჩატარებული აღწერის შედეგად, აქ სახლობს 6 000 ადამიანი (5 000 მოსახლე, 2000 წლისათვის). ამ ქალაქის მოსახლეობა სწრაფად მატულობს. საშუალო სიმჭიდროვე შეადგენს 118.2 კაცს კმ²-ზე. ქალაქის ფართობია 52.34 კმ². 

ამ ტერიტორიებზე იყო აშშ-ს სამხედრო ბაზები.

## რესურსები ინტერნეტში 
* ქალაქ იკალუიტის ოფიციალური საიტი 

კატეგორია:კანადის ქალაქები
უაიტჰორსი

**უაიტჰორსი** () — კანადის ტერიტორიის იუკონის ადმინისტრაციული ცენტრი. ეს დასახლებული პუნქტი, მთელ ამ რაიონში უდიდესია მოსახლეობით. 2006 წლის აღწერის შედეგად აქ სახლობს 20,461 ადამიანი, საშუალო სიმჭიდროვე შეადგენს 49.1 კაცს კმ²-ზე. უაითჰორსის სიახლოვეს მდებარეობს აეროპორტი. უაიტჰორსიდან რამდენიმე კილომეტრში მდებარეობს აშშ-ს შტატი ალასკა. 

ეს ქალაქი დაარსდა 1898 წელს. უაიტჰორსის მერია ბევ ბაკვეი.

## რესურსები ინტერნეტში 
* City of Whitehorse 
* Yukon Government Fact Page
* Community Profile 

კატეგორია:კანადის ქალაქები